《宿黎里普济院书壁怀南邦长老》
明代·虞堪

空花室里听清秋，身世俱忘得自由。风雨萧条来北窦，蒹葭瑟缩响南洲。

瞿昙喻法开金像，禅衲当机竖玉楼。却话西余山下客，在川何不棹归舟。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。